EN NETFLIX-SERIE
ALT OM KODING EN NY TOLKNING AV KODING
GRUNNLEGGENDE IT
HOVEDPREMIE CYBERSIKKERHETSKONKURRANSEN 2020
Du er oppe.
Jeg lagde gimbap, favoritten din. Skynd deg og spis.
Over til neste sak.
Det største gruppesøksmålet i Sør-Koreas historie
begynner snart.
Brukere av nettbutikken Raon
søker erstatning for lekkasje av personlig informasjon.
Antallet deltakere er nå på over 30 millioner,
og kravet nær tre billioner won.
Taesan advokatfirma,
firmaet til justisministerkandidat Tae Su-mi,
leverte søksmålet til Seoul distriktsrett
på vegne av Raon-brukerne.
Bae In-cheol, grunnlegger og direktør i Raon,
er fortsatt bevisstløs etter at han inntok gift
under rettssaken mot KKT,
som omhandlet størrelsen på straffebot etter lekkasjen.
Det er økende bekymring for at Raon,
landets største netthandelsfirma, vil gå konkurs på grunn av summen
på tre billioner won som kreves i erstatning.
Hvorfor omtaler alle nyhetene saken på denne måten?
Har Hanbada gjort noe?
Hva gjør PR-teamet vårt?
Jeg skal videreformidle kommentarene dine til PR-teamet.
Det burde ikke virke som om Taesan gjør stakkars Raon konkurs.
Det er det Hanbada prøver på nå.
Derfor nevner de meg ved navn og understreker kollapsen til direktøren.
-Er du ikke enig? -Jo.
Taesan jobber vanligvis med firmaer,
så det at vi støtter forbrukerne i dette søksmålet
er et tegn på stort mot.
Vi må promotere at vi representerer 30 millioner borgere,
til tross for at det kan se ut som vi angriper våre faste klienter.
Mamma.
Jeg har noe å fortelle deg.
-Jeg jobber nå, så… -Jeg gjorde det.
Hva?
Jeg gjorde det.
Jeg hacket Raon.
Jeg er glad du fortalte meg sannheten.
Men du kan ikke si det til noen andre.
Jeg tar meg av alt.
Hva skal du gjøre?
Vil du gå til politiet med meg?
Hvorfor nevner du politiet?
La oss si at vi gjør det.
Hva tror du vil skje da?
Har du noen anelse
hvor skremmende det er å bli straffet etter loven?
Mamma, jeg er redd og har det vondt.
Om situasjonen blir bedre om jeg blir straffet,
tar jeg straffen.
Jeg gjorde det.
Jeg er grunnen til at Raon er konkurs og at In-cheol er bevisstløs.
Choi Sang-hyeon!
Tenker du ikke på moren din?
Vet du ikke hvor mye som står på spill for meg?
Høringen min er rett rundt hjørnet!
Hva
har det med dette å gjøre?
Frykter du at du ikke blir minister på grunn av meg?
Ja!
Du vet hvor mye
jeg har jobbet for å bli minister.
Så gjør du dette nå?
Har jeg forventet mye av deg?
Ba jeg deg om å få gode karakterer?
Alt jeg ønsket,
var at sønnen min skulle vokse opp til å bli en god person!
Hva med deg?
Har du bare vært snill hele livet?
Tror du ikke jeg vet det?
-Hva? -Woo Young-woo!
Tror du ikke jeg vet det?
SAK 16 UVANLIG OG RART
Er det ingen måte du kan komme inn litt fortere på?
Greit.
Fra nå av skal jeg telle "én, to, tre" litt…
Samme det. Har dere gått i dere selv?
Unnskyld?
Har dere tre tenkt over hva dere gjorde?
Ja, jeg har gått i meg selv.
Fra nå av skal jeg følge regler og prosedyrer
og ikke bare si meningen min.
En Hana-student burde vite bedre.
Det stemmer.
Jeg blir ikke sint om ferskinger sier hva de mener, ok?
Jeg er ikke så streng.
Men du sa jo:
"Ikke si eller gjør noe
du ikke har blitt…"
-Hallo, frue. -Sitt, folkens.
Sitt.
La oss ikke være sånn, ok?
Sitt.
Jeg skal også jobbe med Raon-saken fra nå av.
Det er ikke lenge til første rettssak.
Hva er strategien?
Først skal vi legge vekt på resultatet av søksmålet mot KKT,
siden det tydelig ble bevist
at mangelen på timeout hos Raon ikke var den direkte årsaken
til innbruddet.
Greit.
Siden vi vant forrige rettssak,
starter vi denne saken i vår favør.
Som alltid er jeg glad for at vi har deg, advokat Jang.
Argumentet om at hackingen begynte før loven ble revidert,
er noe man kun finner
ved å se nøye på detaljene, ikke sant?
Bra jobbet.
Vi lærer mye av advokat Jang.
Å ja.
Hva med Mr. Bae In-cheol?
Han er fortsatt bevisstløs,
så det virker som om styret i Raon
vil utnevne Kim Chan-hong som uavhengig direktør.
Mr. Kim får da autoritet til
å ta avgjørelser i Mr. Baes fravær.
DIREKTØR KIM CHAN-HONG
Raons styre har dermed avgjort
at vi opphever med-direktør-systemet
og endrer det så Bae In-cheol og Kim Chan-hong er uavhengige direktører.
Mr. Kim, vil du si noe?
Jeg startet Raon med In-cheol, jeg mener…
Mr. Bae In-cheol og jeg
har alltid tatt valg sammen,
om de var store eller små.
Men siden Raon gjennomgår en krise, og In-cheol er syk,
har jeg blitt uavhengig direktør
og tar på meg et mye større ansvar.
Ja, det er sant. Det er mye press.
Men jeg vil gjøre mitt beste og bære begges ansvar.
Medlemmer av styret,
Raon vil overvinne denne krisen uansett hva.
Den faller av.
-Advokat Jung. -Hei.
Kom dere for å besøke meg?
Er ikke dere veldig opptatt nå?
Beklager at vi ikke kom før.
Hvordan føler du deg?
Det går bra.
Operasjonen gikk bra, og jeg kommer meg sakte.
Advokat Kwon, beklager, men kan du gi meg den kammen?
Takk.
Jeg har ligget her i flere timer og har ikke fått gredd håret.
Var du alene i flere timer? Er det ingen som passer på deg?
Moren min skulle komme i stedet for pleieren i dag,
men jeg ba henne bli hjemme og hvile.
Ekskona mi kommer innom.
Er det derfor du har ansiktsmaske?
Ja. For å se fin ut.
Du er fin.
Jeg mener…
Huden er fuktig.
Akkurat.
Virkelig? Er den det?
Jeg skjønner.
Dere to burde begynne å ta vare på helsen deres.
Om dere jobber hele natten og hopper
over måltider når dere er unge,
vil dere merke det når dere fyller 40.
Det er nok mange syke advokater i firmaet i tillegg til meg.
Faktisk hørte jeg at advokat Kim Ji-yong
har ansiktslammelse av alt stresset.
Hva?
Advokat Shin Seung-jae var også syk.
Han jobbet for mye og fikk Ménières sykdom.
Herregud.
Hallo.
La oss…
Ja, vi burde gå.
Ja, ok.
Hva?
Allerede? Men dere kom nettopp.
Vi kan komme tilbake senere.
Dere skal få være alene.
Du ser
bra ut.
Virkelig?
Ser huden myk ut?
Se på dette.
Hva er det?
Soonpoong-klinikken.
Soonpoong-klinikken?
Du pleide å like det.
Jeg kjøpte alle episodene i HD.
Akkurat. Takk. Jeg vil ha en grunn til å le.
Ji-su.
Når jeg blir skrevet ut,
vil du bli med til Jeju-øya?
Det er et sted som selger gode nudler med kjøtt.
Vi burde dra dit sammen.
Jeg spanderer.
Da du var ung og frisk,
elsket du jobben, og jeg var nummer to.
Har det endret seg
nå som du er gammel og syk?
Beklager.
Men
jeg tjente ganske mye penger.
Takket være at jeg fokuserte på jobben til nå.
Klarer du å slutte i firmaet?
Hva?
Når du blir utskrevet og er tilbake hos Hanbada, vil ingenting endre seg,
verken arbeidsmengde eller intensitet.
Du kan ikke gjøre noe med det.
Du burde bytte til et firma som gir deg bedre balanse mellom jobb og privatliv.
Akkurat.
Det har visst ikke slått deg at du bør forlate firmaet,
selv etter å ha blitt så syk.
Det er typisk deg.
Nei, vel…
Jeg skal tenke på det fra nå av.
Hvis jeg mener det er nødvendig,
slutter jeg i Hanbada.
Jeg skal endre meg.
Så vær med meg.
Vær så snill?
Lenge siden sist, advokat Kwon.
Ja.
Hva var det du ville si?
Om jeg var advokat Woo,
hadde jeg sluttet i Hanbada nå.
Virkelig?
Hvorfor det?
Mentoren som var snill mot henne, er syk,
og den nye senioradvokaten hun jobber med, hater henne.
Hun slo også nylig opp med fyren hun var sammen med.
"Fyren hun var sammen med"?
Var advokat Woo i et forhold?
Ja.
Herregud, jeg skjønner.
Uansett…
Tiden er inne for å få advokat Woo til å slutte i Hanbada.
Jeg kom for å fortelle deg det.
Så du klarte ikke å gjøre det selv.
-Unnskyld? -Advokat Kwon.
Du sa du ville få advokat Woo til å slutte i Hanbada.
Om hun slutter selv eller får sparken.
Jeg tror det var avtalen vår.
Du har rett.
Og jeg klarte ikke å gjøre det.
Gir du opp?
Ja.
Jeg skal slutte nå.
Hvorfor det?
Fra nå av…
…tror jeg…
…at jeg skal prøve å leve annerledes.
Vel…
Jeg skjønner hva du mener…
Men jeg liker deg.
Fordi jeg liker deg…
Siden jeg liker deg…
Unnskyld meg.
Advokat Woo.
Hvem er du?
Og hvem er du?
Jeg spurte deg først!
Du er advokat Woo, ikke sant?
Jeg har en beskjed til deg.
TAESAN ADVOKATFIRMA
Taesan advokatfirma?
Om du har en beskjed til henne, ta det gjennom firmaet.
Hvorfor kommer du hjem til henne så sent?
-Er du virkelig ansatt i Taesan? -Hvorfor blander du deg?
Er du vergen hennes eller noe?
Jeg…
Vel…
Gi beskjeden du kom for å gi.
Jun-ho kan også høre hva det er.
Advokat Woo, vil du jobbe
på Taesans kontor i Boston?
Taesan vil selvsagt dekke bolig til deg og faren din
i tillegg til utgifter for utdannelse og levekostnader.
Lønnen din blir det dobbelte av det du tjener i Hanbada.
Og kun for deg, advokat Woo,
vil vi introdusere deg for en spesialist.
Taesan vil betale for det også.
En spesialist?
En spesialist
på autismespekterforstyrrelser.
Akkurat.
Advokat Woo.
Boston har mange aktive grupper
for folk med autisme.
Det blir ikke ensomt å bo der.
Men hvorfor kommer du med et sånt jobbtilbud her?
Jeg har aldri sett noen rekruttere noen ved å spane boligen deres.
Er det advokat Tae Su-mi
som tilbyr dette?
Ja, det er det.
Ikke Taesans HR-team, men advokat Tae?
Visittkortet mitt er i konvolutten.
Tenk på det, og kontakt meg når som helst.
Jun-ho,
har du også noe du ville si til meg?
Hva?
Akkurat.
Ja, jeg…
Jeg kan si det en annen gang.
Du har nok mye å tenke på.
Du burde hvile deg.
Ok.
Jeg er hjemme.
Hei, du er hjemme.
Young-woo.
Kan du komme og sitte her litt?
Vi må snakke sammen.
Så…
For noen dager siden…
…kom Seon-young innom.
Seon-young?
Sjefen din, Han Seon-young.
Akkurat.
Hva?
Uansett, det virker som…
…hun planlegger å avsløre alt for pressen
rett før høringen til Tae Su-mi.
At du er datteren
til Tae Su-mi.
Hvis det skjer,
vil verdens oppmerksomhet ikke bare være på Tae Su-mi,
men også på deg, Young-woo.
Journalister vil kontakte deg daglig og plage deg.
Så Han Seon-young foreslo at
vi drar til et feriested på landet og holder oss skjult til det roer seg.
Betalt permisjon.
TAESAN ADVOKATFIRMA BOSTON
Fikk du det fra Tae Su-mi?
Når da?
Jeg fikk det fra en ansatt i Taesan.
Tilbudet hennes om å dra til USA er visst fortsatt på bordet.
Visste du om dette fra før?
Jeg hater å gjøre det Tae Su-mi vil at vi skal gjøre.
Men akkurat nå
virker det som en bedre mulighet.
I stedet for å jobbe her
og bli stemplet som Tae Su-mis datter og utsatt for all slags sladder,
virker det bedre å dra til USA.
Hva tenker du, Young-woo?
Jeg er ikke sikker.
Hittil har ikke livet mitt hatt
noe med advokat Tae Su-mi å gjøre.
Jeg forstår ikke hvorfor
jeg plutselig må gjemme meg…
…og dra til USA.
Du har rett.
Jeg beklager, Young-woo.
Jeg…
…beklager
alt.
Ærede dommer,
til tross for at tiltalte er et stort netthandelsfirma
med personopplysninger til over 40 millioner,
hadde de ikke installert et ordentlig sikkerhetssystem.
Ikke bare fikk de en bot på 30 millioner won
for ikke å ha satt begrensning på maksimal tilkoblingstid…
Ærede dommer.
Men reaksjonen deres etter lekkasjen var også hårreisende.
Paragraf 34 i loven om beskyttelse av personlig informasjon
sier at firmaet
må varsle brukerne om innbrudd
med en gang de oppdager det.
Men til tross for at de var klar over hackingen 19. januar 2022,
meldte ikke tiltalte det til politiet før 26. januar, en uke senere.
De varslet brukerne sine om hackingen
på Raons nettside
20. februar, en måned etter hendelsen.
Tiltaltes slappe respons
var det som forhindret en rask løsning.
Ja!
-Hva feiler det dere? -Herlighet.
-Dere burde varslet før! -Hvordan kunne dere?
Selvsagt må vi kompenseres!
Hvordan skal vi kompenseres?
Dere sitter kanskje blant publikum,
men er dere ikke alle medsaksøkere?
Som saksøkende kan dere ikke forstyrre rettssaken.
Kom inn.
Én som hevder at han er lillebroren din, vil treffe deg.
Lillebroren min?
Ja.
Han sa jeg skulle si at han var lillebroren din.
Og at han ikke kunne si navnet sitt.
Skal jeg si at du er opptatt?
Nei.
Send ham inn.
Ok.
Hvem er du?
Choi Sang-hyeon.
Tae Su-mis sønn.
Hvorfor ville du treffe meg?
Jeg vil tilstå,
men jeg vet ikke hvordan.
Jeg hacket meg inn hos Raon.
Fordi Chan-hong ba meg om det.
Hva?
Jeg møtte Chan-hong under en cybersikkerhetskonkurranse.
Han var dommer det året jeg vant hovedpremien.
Vi ble gode venner og møttes ofte etter konkurransen.
Og han viste meg rundt Raon.
Han introduserte meg til In-cheol også.
Én dag spurte Chan-hong meg
om jeg kunne hacke meg inn hos Raon og stjele brukerdataene.
Sier du at Mr. Kim Chan-hong ba deg
om å hacke deg inn hos Raon?
Firmaet han er direktør i?
Hvorfor det?
Fordi jeg vil at In-cheol skal ta til vettet.
In-cheol? Hva mener du?
Han tar oss i feil retning.
Raon ble skapt av to utviklere.
Utviklerånden er firmaets grunnlag.
In-cheol har glemt det og er kun forretningsmann nå.
Han er kun interessert i å tjene penger ved å selge ting.
Han er ikke interessert i å investere i programvareutvikling eller sikkerhet.
Vi bruker muligheten til
å minne ham om utviklerånden.
Hvordan da?
Hva om du hacker Raon og stjeler all personlig informasjon om brukerne?
Så skal jeg prøve å overbevise In-cheol.
"Jeg sa det jo. Vi blir angrepet fordi vi ikke investerer i sikkerhet."
Er ikke det risikabelt?
Om noen får vite om hackingen, vil politiet etterforske det.
Jeg har sett mye på det.
Et sånt innbrudd er uproblematisk.
Vi får en bot på 100 millioner,
og vi må laste opp en unnskyldning på nettsiden.
Sånn var det med andre firmaer.
Det er ingenting.
Så,
derfor gjorde jeg det.
Jeg fikk det til å se ut som om det var Nord-Korea som hadde gjort det,
så stjal jeg brukerinfoen til Raon.
Hva gjorde du med infoen?
Chan-hong ba om den, så jeg ga den til ham.
Alt er kryptert.
Men han ba meg om å dekryptere den.
Hvorfor det?
Jeg vet ikke.
Han snakket tull om at han ville sjekke
om den faktisk var deres, så jeg lot den være.
I tilfelle han ville selge den.
Jeg skjønner.
Du utførte hackingen i henhold til planen din.
Men hvorfor vil du tilstå nå?
På grunn av In-cheols…
…selvmordsforsøk.
Jeg trodde ikke han ville ta det så hardt.
Jeg gjorde det kun fordi Chan-hong sa det ville ende i en liten bot.
Jeg ville ikke at In-cheol skulle ende opp sånn
eller ruinere Raon.
Burde du ikke gå til politiet og tilstå?
Hvorfor kom du til meg?
Jeg sa det til mamma.
Men hun ble sint og ba meg ikke gjøre noe.
Jeg dro til politistasjonen, men de ringte moren min
og ville ikke høre på meg.
Moren min er mektig.
Folk gjør det hun ber dem om.
Derfor kom jeg hit.
Fordi jeg tenkte
at storesøsteren min ikke ville hørt på mamma.
"Storesøster"?
Vi har forskjellige fedre, men vi har samme mor.
Så du er søsteren min.
Hvordan visste du at
jeg var søsteren din?
Jeg hørte ryktet
at mamma fikk barn før hun giftet seg med pappa.
Jeg trodde det var et falskt rykte.
Men hun oppførte seg rart.
Hun så på noe på rommet sitt og ble skremt da jeg kom inn.
Så jeg hacket meg inn på mobilen og PC-en hennes.
Hun hadde søkt opp noen ting om deg.
Jeg så også meldingene med bestemor om deg.
Sånn visste jeg det.
Hvordan vil du at jeg skal hjelpe deg?
Jeg filmet meg selv
tilstå hackingen.
Hva om du bruker det som bevis under rettssaken?
Vil ikke politiet etterforske saken da?
Mamma vil ikke kunne stoppe det.
Mr. Kim Chan-hong er klienten min.
Så
jeg kan ikke avsløre at Mr. Kim ba deg hacke
sitt eget firma.
For det går imot min klients interesser.
Hva slags person…
…tror du mamma er?
-Unnskyld? -Folk tror
at de som er født rike, ikke blir straffet.
Om det er dop, fyllekjøring eller overfall.
Uansett hva de gjør, slipper de unna med det.
Men moren min var annerledes.
Gjorde jeg noe galt, kjeftet hun på meg.
Men når noe stort som dette skjer,
oppfører hun seg
på samme måte.
Hun oppfører seg som de fæle rikingene…
…du ser på nyhetene.
Når kommer du tilbake til Hanbada, advokat Jung?
Jeg er ikke sikker.
Kanskje jeg ikke kommer tilbake.
Hva?
Kommer du kanskje ikke tilbake?
Jeg vurderer det bare.
Hvorfor spør du?
Vel…
Det er ubeleilig å måtte dra til sykehuset når jeg har spørsmål.
Du kan alltids ringe.
-Nettopp. -Seriøst.
Jeg vet aldri om du er bekymret for meg eller bare egoistisk.
Så hva er det du…
Du kommer til å si:
"Jeg kan ikke fortelle detaljene på grunn av taushetsplikt."
Ikke sant?
Ja.
Det er sant.
Så,
vær vag.
Klienten min har begått en forbrytelse.
Den andre personen som var involvert, vil tilstå,
men om jeg hjelper ham å tilstå,
går det imot klientens interesser.
Jeg skjønner.
Vil du avsløre sannheten og oppnå sosial rettferdighet
eller være lojal mot klientenes interesser?
Jeg forstår.
Det er et dilemma en advokat ikke kan unngå.
Det er også noe du alltid har slitt med.
Husker du saken med Ihwa ATM eller den med Mir livsforsikring?
Ja.
Jeg har jobbet i Hanbada i over 14 år
og prioriterer alltid klientens interesser over sosial rettferdighet.
Om noen kaller meg "justekniker" og kritiserer meg,
er det ikke mye jeg kan si imot.
For det er sant.
Men advokat Woo er ikke advokat Jung.
Ikke sant? Vi er helt forskjellige.
Så hvordan kan jeg gi deg råd?
Jeg er bare
nysgjerrig på avgjørelsen din.
Fordi du er…
…ikke en hvilken som helst advokat.
Jeg heter Choi Sang-hyeon
og går i første på videregående.
Jeg hacket meg inn hos Raon på kvelden 18. januar 2022
og holdt på til morgenen den 19.,
og tok personopplysningene til 40 954 173 brukere.
Fordi Raons direktør, Kim Chan-hong, ba meg gjøre det.
Jeg vil tilstå
denne ugjerningen.
Kom Tae Su-mis sønn til deg
og ba deg bruke videoen som bevis?
Hvorfor til advokat Woo, av alle?
Kjenner dere hverandre?
Nei,
det gjør vi ikke.
Frue, du ser det nok også, men videoen er ikke bra for oss.
Vi vet ikke om det han sier er sant, og om det er sant,
er vi i trøbbel.
Mr. Kim Chan-hong vil bli straffet.
Skal vi sende klienten i fengsel?
Vi kan ikke være et sånt advokatfirma.
Nettopp. Selv nå påstår Taesan
at Raon er direkte ansvarlig for lekkasjen.
Om det blir avslørt at Raons direktør sto bak hackingen,
krever de kanskje enda mer i erstatning.
Har ikke advokater plikt til ikke å dekke over sannheten i en sak?
Er det gunstig for folket,
gjelder ikke advokat-klient-privilegiet.
Det er veldig naivt å si.
Dette er ikke jusstudiet.
Jus eller ikke, jeg er også ukomfortabel.
Hvis det han sier, stemmer,
er det en person som bestilte hacking av eget firma
som representerer Raon på skamløst vis.
Det føles ikke riktig å skjule identiteten til hackeren
for klientens skyld.
Siden Taesan gikk til gruppesøksmål mot Raon,
har mange firmaer som er skuffet over Taesan kommet til oss.
I sånne tider må vi gjøre et godt inntrykk på de firmaene.
Vi kan ikke lede an i å sørge for at han blir straffet.
Sånn er det.
Men…
Jeg liker denne videoen.
Den har kraft.
Den kan hindre noen i å bli justisminister.
Hvordan kan en mor til en sønn som stjal personlig info til 40 millioner
bli justisminister?
Er dere ikke enige?
Jeg visste at vi kunne stole på deg.
Du ligger alltid et par skritt foran.
Så om videoen avsløres,
vil det også virke som et svik overfor folket
at Taesan representerer kundene til Raon.
Spørsmålet er
i hvilken rekkefølge vi dreper de to fluene.
Beskytte klientens interesser mens vi avslører sannheten…
Hva om det ikke er to fluer?
Hva?
Hva om klientens interesser og sannheten i saken
ikke er to fluer, men én?
Hva mener du?
Kim Chan-hong er kun en mann
som representerer firmaet Raon.
De er separate.
Vi representerer firmaet Raon,
ikke Kim Chan-hong.
Hvis man tenker på det,
er det ingen interessekonflikt mellom Raon og sannheten.
Virkelig? Hvordan kan de…
Sang-hyeon ga den personlige infoen han stjal til Mr. Kim,
men han krypterte alt
så ingen kunne få tilgang til eller bruke informasjonen.
Lekkasjen har ikke ført til noen skade ennå!
Ja, reporter Lee.
Det gjelder artikkelen jeg nevnte sist.
Den om Tae Su-mis barn utenfor ekteskapet?
Ja, den.
Kan du sette den på vent?
Hvorfor det?
Jeg tror jeg kan gi deg noe mye bedre.
Et øyeblikk.
Advokat Woo.
Ikke dra på ferie.
Hva?
Faren din nevnte ferie, ikke sant?
Jeg sier at du ikke trenger.
Det er noe mye bedre du kan gjøre.
Ja, reporter Lee.
Tiltaltes forsvarer, du leverte videobevis?
Og du ba om lukket høring.
Ja, ærede dommer.
Vitnet i videoen er mindreårig.
Siden vitnet tilstår en forbrytelse relatert til denne saken,
ber vi om at publikum går ut
når vi spiller av videoen for å beskytte vitnets identitet.
Hva…
Hva er det? Hvem tilsto hva?
Vel…
Det finner du snart ut.
Greit.
Hvis dere ikke er involvert i hendelsen,
forlat rettssalen.
Blant medsaksøkerne
kan kun de utvalgte partene bli.
Unnskyld meg.
Jeg heter Choi Sang-hyeon og går i første på videregående.
Jeg hacket meg inn hos Raon på kvelden 18. januar 2022
og holdt på til morgenen den 19.,
og tok personopplysningene til 40 954 173 brukere.
Fordi Raons direktør, Kim Chan-hong, ba meg gjøre det.
Jeg vil tilstå
denne ugjerningen.
Hva er det som foregår her?
Leverer dere sånt uten å si et ord?
Dere er advokatene mine!
Vi er ikke advokatene dine.
Vi representerer Raon.
Jeg er Raon!
Jeg er direktøren!
Ikke nå lenger.
Styret i Raon avskjediget deg nettopp, Mr. Kim Chan-hong.
Hva? Hva sa du?
Greit.
Det er nok bedre å dekke over det.
Hva vil skje med imaget til firmaet om det blir kjent at Mr. Kim ba
en mindreårig hacker hacke Raon?
Vi er heldige om det ender kun i et ødelagt image.
Dette er en sak som aksjonærer kan kreve erstatning for.
Skal vi bare la ham være?
Selv i søksmålet om hackingen
sitter Kim Chan-hong i retten som direktør.
Gir dette mening? Vi burde avskjedige ham øyeblikkelig.
-Vi må avskjedige ham. -Ja, det må vi.
Vent!
Hva mener du om dette, Mr. Bae?
-Skal vi dekke over det, eller… -Selvsagt bør vi ikke dekke over det.
Hvis vi vil finne ut om Chan-hong faktisk har gjort det…
…kan vi ikke dekke over det.
Hvis
han gjorde dette…
…blir han ikke bare oppsagt.
Jeg…
Nei.
Raon vil gå til alle rettslige skritt som er mulig
og tvinge
Kim Chan-hong
i kne.
EKSTRAORDINÆRT STYREMØTE AVSKJEDIGELSE AV KIM CHANG-HONG
VEDTEKT
Ærede dommer, da Kim Chan-hongs forbrytelse mot tiltalte ble rapportert,
fjernet tiltalte Mr. Kim fra stillingen som direktør
og gjorde Mr. Bae til eneste direktør, som bestemt av styret.
Derfor vil tiltalte
søke om korrigering av hvem vi representerer.
Ærede dommer!
Dette er urettferdig.
Jeg vet ikke hvor de fikk videoen fra, men det er ikke sant.
Hvor er beviset på at jeg ba den gutten om å hacke?
Og de sa at styret avskjediget meg,
men jeg fikk aldri noe notis om et styremøte.
Mener direktøren det haster
og det er i henhold til firmaets vedtekter,
kan tiltalte gi direktørene beskjed på e-post
tretti minutter før møtet avholdes
og samle styret samme dag.
Det skjedde i dag.
Og de ga beskjed til Mr. Kim
om styremøtet.
DET BLIR EKSTRAORDINÆRT STYREMØTE
DATO: I DAG KL. 14.00. STED: RAON, KONFERANSEROM I 21. ETASJE
AGENDA: AVSKJEDIGELSE AV KIM CHAN-HONG
Ærede dommer, vi kan ikke godta den videoen som bevis.
Dette er ikke et troverdig utsagn fra etterforskningsmyndighetene.
Og vi kan ikke engang stille vitnet i videoen spørsmål.
Det er bevis som begrenser medsaksøkernes rett til kryssforhør.
Ærede dommer.
La meg ta én ting av gangen.
Til tross for det overraskende oppstyret tiltaltes forsvarer har satt i gang,
kan ikke retten umiddelbart anerkjenne endringen av Raons direktør.
Men
det er ingen grunn til å tro at delegasjonsavtalen
mellom tiltalte og Hanbada er ugyldig,
så vi fortsetter med premisset om at Hanbada er tiltaltes forsvarer.
Tiltalte bør søke om korrigering av hvem de representerer,
med papirer som firmaregisteret.
Ærede dommer.
For det andre
vil ikke skyldspørsmålet ditt, Mr. Kim, bli håndtert i denne rettssaken.
Det burde avgjøres
gjennom en etterforskning.
Til slutt, angående videoen vi nettopp så…
Jeg godkjenner den ikke som bevis.
Saksøkers advokat har rett.
Det er vanskelig å si om vitneutsagnet er troverdig utfra videoen alene.
Og siden vitnet ikke er her,
er det også rimelig å påpeke at saksøker ikke kan kryssforhøre ham.
La oss få Mr. Choi Sang-hyeon til rettssaken som vitne, da.
Avvist.
-Unnskyld? -Videon alene er ikke nok
til å avgjøre om det er nødvendig med en gjennomgang av bevisene
mot Choi Sang-hyeon.
For alt vi vet, kan det være en spøk.
Om tiltaltes forsvarer
bekrefter Choi Sang-hyeons intensjon om å delta i rettssaken
og søker om vitneinnkallelse,
godtar jeg det.
Men retten tar ikke initiativet til det.
Svarte Choi Sang-hyeon?
Nei.
Det er reklame fra et figurfirma kalt Manjijak,
som sier de har en ny utgave av gråhvalmodeller.
Det er ofte hvallus og rankefotinger
på kroppen til en gråhval.
Lurer på om de har det.
Jeg må skynde meg og bestille.
Det er Choi Sang-hyeon, ja? Hva sa han?
"Young-woo, jeg tror ikke jeg kan vitne.
Du får ikke tak i meg uansett.
Jeg skal til USA og er på flyplassen nå."
Skal han plutselig til USA?
Det er åpenbart.
Tae Su-mi sender ham bort
for å hindre ham i å vitne.
La oss ta en kamp om opinion.
Kamp om opinion?
Sier du vi burde lekke videoen til pressen?
Uansett hvor flott Tae Su-mi er,
om folkeopinionen krever det, blir politiet nødt til å etterforske.
Da blir Sang-hyeon kalt tilbake til landet.
Tae Su-mis høring starter snart.
Hvis vi vil lekke det, må vi gjøre det nå.
Vi vil ha tid til å få støtte fra folket
mens Tae Su-mi ikke kan gjøre motstand.
Jeg snakker med en reporter hos Jeongui Ilbo. Dere er…
Nei!
Du kan ikke gjøre det.
Kan jeg ikke det?
Advokat Woo, vær stille. Våger du å snakke til direktøren…
Hvis du gir videoen til pressen,
mister Sang-hyeon sjansen til å overgi seg.
Han kom til meg
for å avsløre det han hadde gjort og gjøre opp for seg.
Vi kan ikke gjøre ham til
en priviligert gutt som ble tatt av politiet da han prøvde å rømme landet.
Som de fæle rikfolkene på nyhetene.
Er vi advokatene hans?
Skjerp deg!
Tror du han er din ekte bror kun fordi han kaller deg "storesøster"?
Jeg
skal prøve å overtale dem.
Overtale hvem?
Choi Sang-hyeon?
Nei.
Advokat Tae Su-mi.
Hvordan skal du overtale Tae Su-mi?
Vil hun treffe deg når høringen er så nært forestående?
Hun vil kanskje ikke treffe meg,
men jeg skal prøve!
Jeg skal møte advokat Tae og be henne la Sang-hyeon
vitne i retten.
Og jeg ber deg sette deg.
Greit.
Vi gir Tae Su-mi og sønnen hennes
en sjanse.
Hva?
Jeg blir med advokat Woo til nasjonalforsamlingen
for å møte advokat Tae.
Vi vet at hun er opptatt på grunn av høringen.
Men det haster.
Si til henne at det er advokat Woo Young-woo.
Da vil nok advokat Tae treffe henne.
Jeg skal prøve å spørre henne.
Men kandidat Tae er veldig opptatt, så vis forståelse.
Du kan ikke bare prøve.
Hallo?
Hallo? Mr. Kim?
Høringen starter klokken ti.
Selv om advokat Tae sier hun vil møte meg,
vet jeg ikke om vi rekker frem i tide.
Det ordner seg. Ikke vær redd.
Takk
for hjelpen.
Da du sa at du ville
overtale advokat Tae Su-mi
til Ms. Han…
…bestemte jeg meg
for å være modig også
og si følgende.
Hva mener du?
Følelsene mine for deg, advokat Woo,
er som ubesvart kjærlighet til en katt.
Ubesvart kjærlighet til en katt?
Katter gjør noen ganger
eierne sine ensomme.
Men de gjør dem lykkelige også.
Når jeg spiser lunsj med deg
og hører deg snakke om hvaler.
Når vi utfører alt
på den merkelige datelisten din.
Når jeg
holder deg i hånden i mindre enn 57 sekunder.
Når vi kysser hverandre
og tennene våre treffer hverandre.
Når jeg ser glimtet i øynene dine
når du får en god idé.
Når jeg kan roe deg ved å klemme deg hardt
når du er engstelig.
Sånt gjør meg glad.
Så la oss…
…ikke slå opp.
Hallo?
Kom til inngang fem. Vi ses der.
Ok.
Advokat Woo, jeg tror du kan gå nå.
Kun offisielle kjøretøy får parkere der,
så jeg venter i nærheten.
Ok.
Uttrykket "ubesvart kjærlighet til en katt"
er upassende.
For katter er også glade i eierne sine.
Akkurat.
Ok.
Så la oss
ikke slå opp.
Jeg har kommet med nye svar
til representant Min Hyo-jins spørsmål.
Vil du se på endringene?
Er det faktasjekket?
Ja, det passer med det som allerede er sendt inn.
JUSTISMINISTERKANDIDAT VENTEROM
Kan vi få være alene?
Frøken kandidat, høringen begynner straks.
Du har ikke mye tid.
Ja, jeg vet det.
Hva bringer deg hit?
Jeg tror ikke
du kom for å si at du vil til USA.
Nei.
Jeg drar ikke til USA.
Hvorfor ikke?
Er det ikke tøft på Hanbada?
Mentoren som var snill mot deg, er syk, senioradvokaten mobber deg,
og du og kollegaen din slo opp.
Jeg er
som en narhval i en hvithvalflokk.
En narhval?
Den har en spiralformet støttann som stikker ut fra øvre kjeve.
Navnet betyr "én tann, ett horn".
Den ser ut som hornet til en enhjørning.
Hva snakker du om?
Jeg har sett en narhval på avveie
leve sammen med en flokk hvithvaler
i en dokumentar.
Jeg er
som den narhvalen.
Jeg bor i ukjent hav med ukjente hvithvaler.
Alle er forskjellige fra meg.
Det er ikke lett å tilpasse seg,
og det er mange hvaler som hater meg.
Men det går bra.
For dette er livet mitt.
Selv om livet mitt
er uvanlig og rart…
…er det verdifullt
og vakkert også.
Jeg må gå.
Vi fortsetter samtalen en annen gang.
Hjelp oss så Sang-hyeon kan vitne i retten om det han gjorde.
Det han gjorde?
Han hacket seg inn hos Raon og tok personopplysningene til 40 954 173 folk.
Sang-hyeon
tror
at du er en god mor.
En mor
som skjenner på barnet sitt og gir ham rimelig straff
når han gjør noe galt.
Ikke svik
troen sønnen din har
på at moren hans er en god person
kun for din egen skyld.
Han blir såret om du gjør det.
Det såret
vil bli smertefullt
og vil ikke leges på lenge.
Du var ikke en god mor for meg,
men vær i det minste…
…en god mor for Sang-hyeon.
Det er på tide å dra, frue.
Vi starter nå høringen for Tae Su-mi,
kandidat for stillingen som justisminister.
Kandidat, gå opp på podiet,
løft høyre hånd og fremsi eden.
Jeg lover følgende.
"Jeg, ministerkandidaten,
sverger å si sannheten
i denne høringen foretatt av nasjonalforsamlingen
på min samvittighet, uten å holde tilbake eller legge til noe.
Ministerkandidat Tae Su-mi.
Velkommen.
Vil dere ha noe å drikke?
Nei takk.
Vi skal kun informere om betingelsene for vitneavhøret,
så drar vi.
Vær så god.
BETINGELSER FOR VITNEAVHØR
For det første, Choi Sang-hyeon er en ung elev.
Det kan være ubehagelig for ham å vitne i retten,
så ikke skap et fiendtlig miljø
eller still emosjonelle spørsmål.
Og viktigst av alt,
ikke avhør ham som om dere avhører en forbryter.
Selvsagt ikke.
Hva tror du om oss?
For det andre.
Ingen spørsmål relatert til advokat Tae Su-mi er tillatt.
Selv om Sang-hyeon tar det opp først,
kan ikke advokatene deres stille oppfølgingsspørsmål om advokat Tae.
For det tredje vil Sang-hyeon bli avhørt
av advokat Woo Young-woo.
-Hva? -Om dere ikke går med på
disse tre betingelsene,
vil ikke Choi Sang-hyeon vitne.
Er dere Choi Sang-hyeons advokater?
Er dere det?
Hva gir dere rett til å utnevne advokaten som skal forhøre vitnet?
Greit.
Hva? Frue.
Choi Sang-hyeons avhør
blir håndtert…
…av advokat Woo.
Vi går med på alle tre betingelsene, så ikke vær bekymret.
Vitne, kom frem.
"Jeg sverger at jeg skal fortelle sannheten, hele sannheten
og ingenting annet enn sannheten,
og sier ja til straff for mened
om det skulle være usannheter."
Tiltaltes forsvarer, begynn utspørringen.
Woo Young-woo, du klarer det.
"Woo Young-woo, du klarer det."
Du klarer…
Hva driver du med?
Vitne, introduser deg selv.
Choi Sang-hyeon.
Jeg er 17 år gammel.
Jeg går i første på videregående.
Hacket du deg inn hos Raon kvelden 18. januar 2022
til morgenen den 19.
og stjal personopplysningene til 40 954 173 brukere?
Ja.
Hvorfor gjorde du det?
Fordi Chan-hong
ba meg om å gjøre det.
Og med "Chan-hong"
mener du med-grunnlegger og tidligere direktør i Raon,
Mr. Kim Chan-hong?
Ja.
Jeg møtte Chan-hong
i en cybersikkerhetskonkurranse.
Han behandlet meg alltid bra.
Men én dag ba han meg om en tjeneste.
Om jeg hacket meg inn hos Raon og skremte In-cheol,
ville In-cheol
bruke mye mer penger
på programvareutvikling og sikkerhetssystemer.
Hva gjorde du med personopplysningene
du tok under hackingen?
Jeg krypterte alt og ga det til Chan-hong.
Han ba meg dekryptere det, men det gjorde jeg ikke.
Så kan han ikke selge det noe sted.
Kan han ha dekryptert det selv?
Nei.
Så vidt jeg vet, har han ikke ferdighetene
til å gjøre det.
Du vil bli straffet etter loven
fordi du hacket og stjal Raon-brukernes personlige informasjon.
Er du klar over det?
Ja.
Jeg er klar over det.
Så hvorfor er du
villig til å vitne om det du gjorde?
Fordi jeg gjorde noe galt.
Jeg beklager til In-cheol
og til Raon-brukerne.
Jeg beklager.
Det er alt.
RETTSSAL
Rett etter høringen
innså jeg at sønnen min hacket seg inn hos Raon
og skaffet personlig informasjon om kundene til Raon.
Jeg skammet meg.
Jeg fokuserte på å bli justisminister
og jobbe for landet og folket, og sviktet min sønns oppdragelse.
Og uten å vite at det var min sønns verk,
så jeg Taesan, advokatfirmaet jeg er tilknyttet,
gå til sak på vegne av Raons brukere.
Sønnen min angrer dypt på forbrytelsen.
Han vil også hjelpe politiet i etterforskningen
og motta ordentlig straff.
I dag
trekker jeg meg som kandidat til justisministerposten.
Jeg skal gå dypt i meg selv.
Og selv om sønnen min ikke er perfekt,
skal jeg gjennomføre rollen min som mor,
som jeg ikke har gjort ordentlig.
Jeg beklager
veldig
til alle.
Jeg lot deg slippe for lett unna.
Mr. Kim Chan-hong, tidligere direktør i Raon, innrømmet i avhør
at han ba sønnen til tidligere justisministerkandidat Tae Su-mi
om å hacke seg inn hos Raon.
Politiet fant og konfiskerte 40 954 173 tilfeller
av kryptert personlig informasjon hjemme hos Mr. Kim Chan-hong
og avslørte at ingenting tyder på
at han lekket det til en tredjepart.
Søksmålet om erstatning fra Raon-brukere mot Raon
ble avvist av sivildomstolen
i Seoul distriktsrett med argumentet
at det ikke var emosjonelle skader på grunn av innbruddet
ettersom dataene ble konfiskert av politiet.
Så søksmålet ble avvist?
Dere vant, ikke sant?
Ja.
Hadde vi tapt, måtte vi betalt tre billioner i kompensasjon,
men vi vant, takket være advokatene våre.
Skål!
Skål for tre billioner won spart!
-Skål! -Skål!
Herregud, velkommen!
Advokat Jung!
Jeg har laget sneglegrøt siden jeg hørte du skulle komme.
Herlighet, takk.
Bare hyggelig.
Ms. Dong Geu-ran.
Ja.
Sett dere her.
Ok.
Spis opp.
Takk.
Takk for maten.
Vel bekomme.
Jeg hørte om Raon-rettssaken.
Det var en stor seier.
Det føles som det var i går at disse tre var klønete ferskinger.
Hjertet mitt er så…
Dere har vokst mye.
Takk.
Alt er takket være deg.
Kommer du tilbake til Hanbada, advokat Jung?
Ja. Ja?
Ja? Nei.
Jeg vet ikke.
Hva?
Glem det. Jeg overveier det.
Liker dere tre
-å jobbe for Hanbada? -Unnskyld?
Vel…
Hvorfor spør du dem om det?
De vil si ja siden jeg er her.
Sier de nei rett til meg?
Vel…
Jeg liker det.
Selv om advokat Jung ikke var her,
ville jeg sagt det.
Ja.
For en lettelse.
Skål fordi det er en lettelse!
-For en lettelse! -Skål!
Herlighet, for en lettelse!
-Skål! -Skål!
-Godt, ikke sant? -Ja, det er så godt.
-Det er godt. -Best.
Hvem betaler for maten i dag?
Vel…
-Jung Myeong-seok! -Jung Myeong-seok!
Takk.
WOO YOUNG-WOO-GIMBAP
Én Woo Young-woo-gimbap, takk.
Ok.
Jeg har den klar.
Jeg tror en ny følelse må legges til på plakaten over følelser.
En ny følelse?
Hvilken da?
Jeg vet ikke helt hva jeg føler i dag.
Det er ikke tilfredsstillelse
eller nytelse
eller glede.
Hva er det da?
Fra og med i dag
er jeg Woo Young-woo, fulltidsadvokat hos Hanbada advokatfirma.
Både forlengs og baklengs er det Woo Young-woo.
Kajakk, gjerning, kranbil, middag, racerbil, Woo Young-woo.
Fulltids?
Fikk du fornyet kontrakten?
Ja.
Herregud, så flott.
Hvorfor har du ikke nevnt det?
Jeg sier det nå.
Greit, ok.
Min Young-woo.
Jeg er så stolt av deg.
Men det du føler, er ikke glede?
Jeg er jo så lykkelig.
Jeg er glad.
Men jeg tror ikke det er alt.
Så du er stolt?
Jeg tror ikke det er det.
-Føler du deg prisverdig? -Nei.
-Rosverdig? -Nei.
Burde jeg føle at jeg kan dø uten anger nå
fordi datteren min er fulltidsadvokat?
Vi beveger oss bort fra svaret jeg er ute etter.
Dette er flott.
Ses senere.
Greit.
Datteren min er voksen.
Én, to, tre.
Én, to, tre. Én, to…
Én, to, tre.
Én, to.
Advokat Woo!
En følelse av suksess!
Hva?
Følelsen jeg har i dag,
er en følelse av suksess!
Tekst: Arnfinn Vassbø